રાજાને આવા મર્મવચનોથી સહેજ જાગૃતિ આવી હોય એમ તે ટટ્ટાર થઈને બોલ્યો, ‘પંખીરાજમ ક્ષત્રિય બચ્ચો છું. આડે દિવસે તું આવા કેટલાયે હોલાને મારીને ખાતો હોઈશ; ત્યાં હું તને રોકવા નથી આવતો. પણ આજે આ હોલો મારે શરણે આવ્યો છે એટલે હું તને સોંપવાનો નથી, શરણે આવેલા પ્રાણીને બચાવવા માટે જરૂર પડતાં પ્રાન સુદ્ધાં પાથરવા એ અમારા ક્ષત્રિયોનો અણલખ્યો ધર્મ, શિબિ આ ધર્મનો ત્યાગ કરે તો શિબિનું જીવન ધૂળધાણી થઈ જાય; ત્યારે તો શિબિ જીવતો મૂઆ જેવો બને.’